hotchpotch/miracl-hf-unified huggingface dataset:
Maneto
Maneto on eteläespanjalainen metsästyskoira. Se on läheistä sukua andalusianpodencolle, mutta on kuitenkin tätä selvästi matalaraajaisempi. Sen pitkulainen ruumiinrakenne tuo mieleen lähinnä mäyräkoiran. Pää on kuitenkin selvästi samanlainen kuin muillakin podencoilla. Espanjan kennelliitto on hyväksynyt sen, mutta muualla päin maailmaa sitä ei tunnusteta virallisesti.
Diiva
Diiva (< ) on juhlittu ja palvottu tähtilaulajatar tai -näyttelijätär esimerkiksi oopperassa. Diivaksi voidaan kutsua myös ketä tahansa suurieleisesti oikuttelevaa, teeskentelevää ihmistä.
Sturm und Drang
Sturm und Drang () oli saksalaisessa kirjallisuus- ja musiikkimaailmassa noin vuosina 1767–1785 vaikuttanut suuntaus, jossa painotettiin yksilöiden tunne-elämän voimakasta esittämistä. Suuntauksen nimi on peräisin Friedrich Maximilian von Klingerin näytelmästä "Sturm und Drang". Keskeisimpiä vaikuttajia suuntauksessa olivat Johann Wolfgang von Goethe ja Friedrich Schiller.
Keskeisimmät kirjalliset paikkakunnat olivat Straßburg, Göttingen ja Frankfurt am Main. Monille kirjailijoille, ennen kaikkea Goethelle ja Schillerille, Sturm und Drang oli vain yksi kausi heidän tuotannossaan ja elämässään. Keskeisimpiin kirjailijoihin ja heidän teoksiinsa kuuluivat:
Tanskan kuningaskunta
Tanskan kuningaskunta () tai Tanskan valtakunta on kolmesta autonomisesta osasta koostuva perustuslaillinen monarkia. Tanskan valtakuntaan kuuluvat Tanska, Färsaaret ja Grönlanti. Alueen hallinnollinen keskus sijaitsee Tanskassa. Osien suhteet on määritetty dokumentissa nimeltä "Rigsfællesskabet". Kolmesta alueesta vain Tanska kuuluu Euroopan unioniin.
Kuningaskunnan lainsäädännöllisenä elimenä toimii Folketinget, joka koostuu 179 jäsenestä. Pääosa kansanedustajista valitaan Tanskasta, Grönlannilla ja Färsaarilla on kummallakin kaksi edustajaa. Parlamenttivaalit järjestetään joka neljäs vuosi, mutta pääministeri voi halutessaan määrätä uudet vaalit.
700-luvulta 1000-luvulle viikingit löysivät ja asuttivat Shetland-, Orkney- ja Färsaaret sekä Islannin ja Grönlannin. Lisäksi he yrittivät asuttaa Vinlandia. Viikingit valtasivat osia Englannista, Irlannista ja Normandiasta. He myös perustivat Kiovan Venäjän. Viikingit kävivät kauppaa Grönlannista Konstantinopoliin ulottuvalla alueella. Tanska-Norja muodostettiin vuonna 1536 ja se hallitsi vuonna 1814 solmittuun Kielin sopimukseen saakka.
Islanti sai autonomian vuonna 1874 ja itsenäistyi vuonna 1918. Tanskan kuningas säilyi kuitenkin Islannin hallitsijana vuoteen 1944 saakka, jolloin Islannista tuli tasavalta. Tanskan kuningaskunta liittyi Euroopan talousyhteisöön (nyk. Euroopan unioni), ilman Färsaaria, vuonna 1973. Grönlanti erosi EEC:stä vuonna 1985. Grönlannissa järjestettiin kansanäänestys itsehallinnosta vuonna 2008 ja maa harkitsee itsenäistymistä, jos alueelta löydetään riittävästi luonnonvaroja valtion menojen turvaamiseksi.
David Blaine
David Blaine (David Blaine White, s. 4. huhtikuuta 1973 Brooklyn, New York City, Yhdysvallat) on yhdysvaltalainen illusionisti ja stuntman. Hän on tullut kuuluisaksi esiintyvänä taikurina.Jotkin näistä tempuista ovat toiset taikurit kyenneet toistamaan illuusioina, kuten jääkuution sisällä oleminen ja hengityksen pidätys -temput.
Artaserse
Artaserse on Pietro Metastasion oopperalibretto, jonka sävelsi ensi kertaa Leonardo Vinci Roomassa 4. helmikuuta 1730 ollutta ensi-iltaa varten. Myöhemmin Artasersen sävelsivät muun muassa Hasse 1730 Venetsiaan ja 1760 Napoliin, Gluck 1741 Milanoon, Chiarini 1741 Veronaan, Graun 1743 Stuttgartiin, Terradellas 1744 Venetsiaan, Galuppi 1749 Wieniin, Johann Christian Bach 1760 Lontooseen, Josef Mysliveček 1774 Napoliin ja Marcos Portugal 1806 Lissaboniin. Libretto on sävelletty yli 80 kertaa ja se on yksi maailman useimmin sävelletyistä libretoista. "Artaserse" on italialainen muoto Persian kuninkaan Artakserkses I:n nimestä.
The Lord of the Rings: The Third Age
The Lord of the Rings: The Third Age on Visceral Gamesin kehittämä ja EA Gamesin vuonna julkaisema vuoropohjainen taktinen roolipeli.
Juoni keskittyy Berethoriin, Gondorin linnoituksen vartijaan, joka matkustaa Rivendelliin löytääkseen Boromirin, yhden Sormuksen Saattueen jäsenen. Matkalla Rivendelliin Sormusaaveet hyökkäävät hänen kimppuunsa, minkä seurauksesta hän melkein kuolee. Hänet pelastaa haltia Idrial, Galadrielin palvelija. He tapaavat Gandalfin, joka kertoo Boromirin matkustavan Saattueen kanssa ja että he ovat menossa Moriaan. Berethor tapaa matkalla Elegostin, Dúnedain jousimiehen. He tapaavat myöhemmin Hadhodin, Fundinin klaanin kääpiön. Boromirin kuoleman jälkeen Saattue yrittää pelastaa Keski-Maan tuholta. Toinen muutos juonessa on Moriassa, kun muutkin Saattueen jäsenet auttavat Gandalfia tappamaan balrogin Khazad-dûmin sillalla. He jatkavat Rohanin maiden läpi. Matkalla he tapaavat Morwenin, Rohanin neidon, joka on kadottanut perheensä Sarumanin hyökkäyksessä sekä Éoadenin, Théodenin kuninkaallisten vartijoiden jäsen. Myöhemmin Morwen löytää Elegostin ansiosta perheensä, jonka hukanratsastajien johtaja Sharku oli lyönyt.
He saapuvat Helmin syvänteeseen ja taistelevat Aragornin, Legolasin ja Gimlin avustuksella uruk-haita vastaan. Tämän jälkeen he matkaavat Osgiliathiin, jossa he auttavat Faramiria ja voittavat örkkien johtajan Gothmogin. Lopulta he taistelevat Minas Tirithissä, auttavat Éowynia voittamaan Noitakuninkaan Pelennorin kentillä ja lopuksi tuhoavat yhdessä Sauronin.
IGN antoi pelille arvosanaksi 8.5/10 arvostelussaan.
Aleksandr Dargomyžski
Aleksandr Sergejevitš Dargomyžski (, 14. helmikuuta 1813 – 17. tammikuuta 1869) oli venäläinen säveltäjä.
Dargomyžski oli niin sanotun Viiden ryhmän esikuva ja keskeinen vaikuttaja. Hän aloitti säveltämisen tavattuaan Mihail Glinkan. Hänen ensimmäiset oopperansa "Esmeralda" (1839) ja "Rusalka" (1856) eivät menestyneet erityisen hyvin. Säveltäjän viimeinen, keskeneräiseksi jäänyt ooppera "Kivinen vieras" oli musiikillisesti kokeileva: siinä käytettiin rohkeita harmonioita ja modulaatioita eikä siihen ollut merkitty sävellajeja lainkaan. César Cui ja Nikolai Rimski-Korsakov viimeistelivät teoksen esityskuntoon.
Oopperoiden lisäksi Dargomyžski sävelsi suosittuja soololauluja sekä piano- ja orkesteriteoksia.
Walther P99
Walther P99 on saksalaisen Carl Walther GmbH Sportwaffen - yhtiön vuodesta 1996 valmistama muovirunkoinen itselataava pistooli.
Suomen puolustusvoimat valitsi sen vuonna 2003 uudeksi palveluspistoolikseen nimikkeellä Pistooli 2003 ("PIST 2003"); käyttäjiä puolustusvoimissa ovat erikoisjoukot ja sotilaspoliisit.
Altars of Madness
Altars of Madness on Morbid Angelin esikoisalbumi ja yksi death metalin historian kulmakivistä. 
Vuonna 2003 ilmestynyt remasteroitu versio sisälsi myös muutamia uudelleen miksattuja versioita albumin kappaleista. Vuonna 2006 ilmestyi kaksoislevy, joka sisältää remasteroidun version lisäksi Nottingham Rock Cityssä vuonna 1989 nauhoitetun live-DVD:n "Live Madness 89".
Alkuperäinen vinyylipainos ei sisältänyt kappaletta ”Lord of All Fevers & Plague”.
Puhelaulu
Puhelaulu () on vokaalinen ilmaisutapa, joka sijoittuu laulun ja puheen välimaastoon. Puhelaulu nuotinnetaan tavallisesti korvaamalla tavanomaiset nuotinpäät vinoristeillä. Puhelaulussa rytmi on tarkoin määritelty, mutta sävelkorkeudet vain likimääräisesti. Puhelaulu luokitellaan musiikiksi.
Ensimmäisenä puhelaulu-tekniikkaa käytti Engelbert Humperdinck oopperassa "Königskinder" (1910), mutta muutti sen painetussa partituurissa tavalliseksi lauluksi. Tekniikkaa käytti ensimmäisenä laajemmin Arnold Schönberg, joka käytti sitä lähes kaikissa vokaaliteoksissaan. Oopperassa "Mooses ja Aaron" Mooseksen osat ovat kirjoitettu puhelauluna ja Aaronin tavallisena lauluna. Puhelaulua käytetään myös Alban Bergin oopperoissa "Wozzeck" (1925) ja "Lulu" (1937).
Rap ja Hip Hop ovat lähes poikkeuksetta pelkkää puhelaulua. Katso tarkemmin: Räppäys, Rap ja Hip Hop.
Real Sociedad Canina de España
Real Sociedad Canina de España eli Espanjan kennelliitto on FCI:n jäsen. Se perustettiin nimellä "Real Sociedad Central de Fomento de las Razas Caninas en España" (R.S.C.F.R.C.E.) vuonna 1911.
Espanjan kennelliiton hyväksymät rodut, joita FCI ei tunnusta ovat alano español, andalusianpodenco, andalusianrottakoira, baskienpaimenkoira, fuerteventuranpaimenkoira (majorero), garafíanpaimenkoira, leóninpaimenkoira, maneto, navarranseisoja, valencianpodenco ja valencianrottaterrieri.
"Registro de Grupos Étnicos Caninos" (RGEC) on RSCE:n ylläpitämä rekisteri roduille, joita se ei ole vielä tunnustanut virallisesti, mutta jotka se laskee kuitenkin alkuperäisiin espanjalaisiin koiratyyppeihin tai -populaatioihin. Käytännössä nämä rodut ovat RSCE:n virallisen mielipiteen mukaan tavallaan eräänlaisia paikallisia maatiaisrotuja, joiden tyyppi ei ole vielä täysin yhtenäinen. Jotta rekisterin tunnustamat populaatiot voivat saavuttaa täysvaltaisen virallisen hyväksymisen oikeina koirarotuina, niitä pitää olla rekisteröity ensin RGEC:iin tarpeeksi suuri määrä vähintään kolmen sukupolven ajalta ja rotutyypin pitää olla tarpeeksi homogeeninen (yhtenäinen).
Tällä hetkellä rekisterissä olevat populaatiot:
Espanjan 20 suosituinta rotua olivat vuonna 2017 RSCE:n rekisterin mukaan:
Cliff ’em All
Cliff 'em All on thrash metal -yhtye Metallican vuonna 1987 julkaisema video, joka on kokoelma pääosin yleisön kuvaamasta materiaalista yhtyeen konserteista. Kokoelma julkaistiin edesmenneen Cliff Burtonin kunniaksi, mistä syystä Burton esiintyy joka kappaleen aikana ja Burtonin bassosoolojakin on mukana kolme. Julkaisulla on muutakin kuvamateriaalia, muun muassa haastatteluja ja valokuvia.
Schaliach
Schaliach on norjalainen death metal -yhtye.
Schaliach on norjalaisen muusikon Ole Børudin death metal -hanke, joka julkaisi täyspitkän albuminsa "Sonrisen" vuonna 1996, ollessaan alle 18-vuotias. Albumilla on vaikutteita doom metalista ja perinteisestä sekä melodisesta death metalista. Imperiumi.netin mukaan albumi sai suurta kulttisuosiota. Laulusta albumilla vastasi Peter Balbakk, joka siirtyi vaikuttamaan viikinkimetalliyhtye Vardøgeriin. Børud soitti myöhemmin vuodesta 1998 suositussa Extol-yhtyeessä, soitti kitaraa yhtyeen kolmella ensimmäisellä albumilla, kirjoitti suuren osan yhtyeen kappaleista ja äänitti Extol-laulaja Peter Espevollin avulla uuden Schaliach-kappaleen nimeltä "Purple Filter". Se päätyi Endtime Productions -levy-yhtiön kokoelmalle "In the Shadow of Death" (2000). Vuonna 2005 norjalaislevymerkki Momentum Scandinavia julkaisi uudelleen "Sonrisen" uusitulla ulkoasulla, ja painos sisältää "Purple Filter" -lisäkappaleen. Vuonna 2000 Ole Børud ilmoitti Chronicles of Chaos -verkkolehden haastattelussa työstävänsä toista Schaliach-albumia, joka noudattaisi enemmän brittiläisen doom metalin perinteitä. Albumin äänitykset eivät kuitenkaan edenneet. Børud työskentelee nykyisin kevyen musiikin parissa.
The Videos: 1989–2004
The Videos: 1989–2004 on thrash metal-yhtye Metallican vuonna 2006 julkaisema musiikkivideokokoelma. DVD sisältää kaikki musiikkivideot vuodesta 1988 vuoteen 2004 saakka. DVD:n lisämateriaalina löytyy muun muassa 2 of One ja The Unforgivenin pidempi versio.
Jonna Nygren
Jonna Nygren-Jäntti (s. 27. syyskuuta 1979) on suomalainen juontaja. Nygren on kotoisin Jyväskylästä, mistä muutti äitinsä kanssa Tampereen kautta Hyvinkäälle. Myöhemmin Nygren muutti Helsinkiin asumaan, ja on asunut myös New Yorkissa ja Aasiassa.
Nygren aloitti MTV:llä pyörivän "Headbanger’s Ball" -heviohjelman juontajana 26. helmikuuta vuonna 2006. Pari kuukautta myöhemmin hän jäi sairauslomalle erottuaan Ville Valosta. 24. syyskuuta 2006 Nygren jatkoi juontamista MTV:llä ohjelman siirtyessä toiselle tuotantokaudelle. Nygren on tehnyt myös MoonTV:lle muun muassa klubimusiikkiohjelma "Nousua".
Nygren on työskennellyt tarjoilijana ravintola Torissa Helsingissä. Hän on entinen malli, ja muotikriitikko Mr. Blackwellin mielestä Suomen tyylikkäin nainen.
Nygren on kilpaileva bikini fitness -urheilija ja ammatiltaan ravintovalmentaja. Hän opiskelee (syksyllä 2016) personal traineriksi.
Nygren on joutunut masennuksen takia hoitoon. Hän on omien sanojensa mukaan ollut vieroituksessa riippuvuudestaan punaviiniin ja kofeiinitabletteihin.
Lokakuussa 2007 Nygren avioitui Helsingin vankilassa Sörnäisissä miehen kanssa, joka kärsi elinkautistuomiota murhasta. Liitto kesti puoli vuotta.
Vuonna 2015 Nygren avioitui muusikko Harri Jäntin (taiteilijanimeltään ”Rane Raitsikka”) kanssa ja otti kaksiosaisen sukunimen.
Wine Country
Wine Country on alue Pohjois-Kaliforniassa Yhdysvalloissa. Alue tunnetaan maailmanlaajuisesti viinintuotannostaan, jonka aloittivat espanjalaiset lähetyssaarnaajat vuonna 1812. Alueella, joka sijaitsee San Franciscosta pohjoiseen, on noin 200 viinintuottajaa. Viljely on keskittynyt alueen laaksoihin, esimerkkeinä Napa Valley Napan piirikunnassa ja Sonoma Valley, Alexander Valley ja Russian River Valley Sonoman piirikunnassa.
John Anglin
John William Anglin (2. toukokuuta 1930 – katosi 11. kesäkuuta 1962) on/oli yhdysvaltalainen rikollinen, joka pakeni Alcatrazin vankilasta veljensä Clarence Anglinin ja Frank Morrisin kanssa 11. kesäkuuta 1962, jonka jälkeen hänestä ei ole kuultu. Hän oli ammatiltaan maanviljelijä ja työmies.
Anglin syntyi Donalsonvillessa, Georgiassa. Hänestä oli FBI:n etsintäkuulutusjulisteita kaupungissa. John ja Clarence oli pidätetty varkaudesta ja pankkiryöstöstä.
Vuonna 1979 tositapahtumiin perustuvassa elokuvassa Pako Alcatratzista John Anglinia näytteli Fred Ward. Sen ohjasi Don Siegel ja pääosaa esitti Clint Eastwood.
Unsolved Mysteries -nimisessä tv-sarjassa pidettiin mahdollisena, että John Anglin olisi ainakin selvinnyt hengissä paosta, sillä ohjelman mukaan päivä paon jälkeen sanfranciscolainen asianajaja sai puhelinsoiton John Angliniksi esittäytyneeltä mieheltä, joka halusi asianajajan järjestävän tapaamisen hänen ja poliisiviranomaisten kanssa. Kun paosta tietämätön asianajaja oli kieltäytynyt miehen pyynnöstä, mies lopetti puhelun.
Uusimpien tutkimusten mukaan Anglinin veljekset selvisivät paosta ja pakenivat Brasiliaan, jossa toimivat maanviljelijöinä.
Tukholman pääpostitalo
Tukholman pääpostitalo () on entinen Tukholman pääpostikonttori Norrmalmin kaupunginosassa Vasagatanin varrella.
Talo rakennettiin vuosina 1898–1904 ja sen on suunnitellut arkkitehti Ferdinand Boberg. Pohjapiirroksen laati Gustaf Dahl. Rakennuksen julkisivussa keskustorneineen ja pyöristettyine kulmineen on vaikutteita Vadstenan linnasta. Samanaikaisesti siinä näkyy kuitenkin myös Bobergin pyrkimys moderniin tyyliin. Rakennus vihittiin juhlallisesti käyttöön 27. lokakuuta 1903 kuningas Oskar II:n läsnä ollessa.
1990-luvun puolivälistä lähtien rakennuksessa ei ole enää sijainnut postikonttoria, ja Ruotsin postin pääkonttori muutti siitä pois vuoden 2003 syksyllä. Muutostöiden jälkeen taloon muuttivat vuonna 2008 Ruotsin elinkeinoministeriö, työmarkkinaministeriö sekä osia hallituskanslian hallinto-osastosta. Rakennuksen omistaa Ruotsin valtio, ja sitä ylläpitää valtion kiinteistölaitos.
Illuminati (sarjakuvat)
Illuminati on Marvel-kustantamon sarjakuvissa esiintyvä järjestö, jonka jäseniin kuuluu useita Marvel-universumin vaikutusvaltaisempia sankareita. Järjestö toimii useimmiten salaisesti kulissien takaa ohjaillen tapahtumia muiden sankarien tietämättä. Salaseura esiintyi ensimmäisen kerran "New Avengers" -lehden numerossa 7 (heinäkuu 2005). Tarinan käsikirjoitti Brian Michael Bendis.
Illuminatiin kuuluu Professori X, Tohtori Outo, Herra Fantastinen, Namor, Rautamies, Musta Salama ja joskus myös Musta Pantteri.
Sarjakuva on viittaus Illuminatiin.
Brian Michael Bendis on todennut Illuminatin jokaisen jäsenten edustavan jotakin Marvel-universumin kantavaa aspektia. Amerikassa juuri päättyneen Secret Invasion -tarinakokonaisuudessa Norman Osborn nousee kansallissankarin asemaan ammuttuaan Skrullien kuningattaren. Voitettuaan presidentin ja valtion luottamuksen hän tekee oman versionsa Illuminationista.
Jäsenet:
Kirov (1977)
Kirov, (uudelleen nimettiin vuonna 1992 Admiral Ušakovksi 1700-luvun amiraali Fjodor Ušakovin mukaan) on ensimmäinen Kirov-luokan risteilijä. Kirovin tilasi punalaivasto ja se palveli Venäjän laivastossa Neuvostoliiton hajoamisen jälkeen. Venäläiseltä luokitukseltaan alus on atomikäyttöinen ohjusristeilijä ja kooltaan se on samaa kokoluokkaa useimpien Toisen maailmansodan taistelulaivojen kanssa. Välimerellä tapahtuneen reaktorionnettomuuden jälkeen alus siirtyi reserviin vuonna 1990.
Alus tilattiin Leningradista Baltijskin telakalta ja sen köli laskettiin kesäkuussa 1974. Alus laskettiin vesille 26. joulukuuta 1977 ja se valmistui joulukuussa 1980. Nimensä Kirov on saanut bolševikkisankari Sergei Kirovilta.
Aluksen tulivoima on vaikuttava: pääaseistuksena on 20 × SS-N-19 meritorjuntaohjukset. Lisäksi aluksella on ilmatorjuntaan 12 × S-300F ohjuslavetit, joille 96 ohjusta, 2 × Osa-MA (40 ohjusta) ja Kaštan-ilmatorjuntajärjestelmä.
Muita aseita ovat automaattinen 130 mm AK-130 -tykkijärjestelmä, 30 mm AK-630, 10 × torpedo-/ohjusputkea, Udav-1, johon 40 sukellusveneentorjuntarakettia ja 2 × RBU-1000.
"Kirov" sai reaktorivaurion 1990 Välimerellä. Alus ei koskaan palannut palvelukseen. 1990-luvun aikana alusta käytettiinkin luokan muiden alusten varaosapankkina.
Kesäkuussa 2004 nimi "Admiral Ušakov" siirrettiin Sovremennyi-luokan hävittäjälle "Besstrašnyi". Syyskuussa 2004 aluksen purkusuunnitelmat tulivat julkisuuteen. Aluksen purkamisen on arvioitu maksavan noin 40 milj. Yhdysvaltain dollaria. Norja on luvannut kustantaa purkutyön. Norja pitää lähellä omia rajojaan ruostuvaa ydinkäyttöistä risteilijää turvallisuusriskinä.
PHANTOM (laite)
PHANTOM® (myös PHANToM® eli The Personal Haptic Interface Mechanism) on SensAble Technologiesin valmistama tietokoneen haptinen lisälaite, jonka avulla on mahdollista tunnustella virtuaalisia objekteja. PHANTOM-laite on robottikäsivarsi, joka tekee käyttäjän käden liikkeisiin sopivia erittäin tarkkoja vastavoimia luodakseen illuusion siitä että käyttäjä koskettaa PHANTOM:in piirtimellä virtuaalista objektia. Usein virtuaalinen objekti näytetään samaan aikaan myös tietokoneen näytöllä, mikä vahvistaa käyttäjän saamaa aistiharhaa virtuaalisen objektin olemassaolosta. Alun perin PHANTOM-laite tarkoitti vain yhtä tiettyä mallia, mutta uusien mallien ilmestymisen myötä PHANTOM on nykyään tuoteperheen nimi, joka käsittää monta erilaista PHANTOM-laitetta, jotka vaihtelevat koon, suorituskyvyn ja ulkonäön suhteen.
MIT:n Artificial Intelligence Laboratoryssa työskennelleet Thomas Massie ja Dr. Kenneth Salisbury halusivat kehittää
laitteen, joka mahdollistaisi tuntointeraktion ihmisen ja virtuaalisen tai fyysisen etäympäristön välillä. Tämän kehityksen seurauksena he rakensivat ensimmäisen PHANTOM-laitteen 1990-luvun alussa. Vuonna 1993 he perustivat Sensable Technologiesin joka jo samana vuonna toimitti ensimmäisen PHANTOM-laitteen asiakkaalle. Vuonna 1995 laitetta oli myyty sata kappaletta, ja vuoteen 2001 mennessä tuhat kappaletta. PHANTOM oli pitkään tavallisen kotikäyttäjän ulottumattomissa korkean hintansa vuoksi, kunnes vuonna 2004 julkaistu PHANTOM Omni pudotti hintatason lähes kymmenen kertaa edeltäjiään alemmaksi.
PHANTOM:in haptiikkalaskenta tarvitsee paljon suoritusaikaa tietokoneen prosessorilta, minkä vuoksi laitteen kanssa käytetään
yleensä tuplaprosessoriarkkitehtuuria, jonka toinen prosessori valjastetaan kokonaan haptiikan käyttöön.
Haptiikkasovelluksen ollessa käynnissä PHANTOM:in haptiikkatietoja päivitetään 1000Hz:n nopeudella, joka riittää
hyvin realistiseen haptiikkamallinnukseen. Mikäli päivitysnopeus jostakin syystä putoaa huomattavasti alle 1000Hz nopeuteen huomaa käyttäjä tämän voimapalautteen tarkkuuden katoamisena. Laite alkaa tällöin täristä ja nykiä kun käyttäjä koskettaa virtuaalista objektia.
Itse hapitiikkapalaute on toteutettu sähkömoottorien ja vaijerien avulla. Kun PHANTOMille annetaan käsky että
piirrin koskettaa virtuaaliseen objektiin niin sähkömoottorit antavat tarkkaan lasketun voimapalautteen, joka
välitetään piirtimelle vaijereiden avulla. Näin syntyy realistisen oloinen tuntemus siitä että piirrin koskettaisi 
johonkin objektiin. Piirtimen tilalle voi myös vaihtaa nuppi- taikka sormustinmallisen pidikkeen, mutta vain 
kynänkaltaisessa pidikkeessa on nappi. Nappi on täysin ohjelmoitavissa käyttäjän tarpeiden mukaan. PHANTOM-laitteen 
ohjelmoitiin on saatavilla useita ohjelmointirajapintoja kuten: GHOST SDK, Reachin API ja H3D, CHAI 3D.
Nemo (ase)
Nemo (lyhennys New Mortarista) on yksiputkinen versio Patrian 120 mm AMOS-kranaatinheittimestä. Asejärjestelmän 360 astetta kääntyvä torni on miehittämätön ja aseella voidaan ampua myös suorasuuntaustulta, sekä niin sanottua ryöppytulta (). Siinä kaikki laukaistut ammukset iskeytyvät maaliin samanaikaisesti. Aseen keveys (1 700 kg - AMOS 3 600 kg) mahdollistaa sen asentamisen pienempiin ajoneuvoihin ja aluksiin. Ampumatarvikkeina toimivat normaalit sileäputkisen kranaatinheittimen ammukset, mukaan luettuna PGMM-ammukset ().
Nemo esiteltiin 12. kesäkuuta 2006 Pariisissa. Ensimmäinen ulkomainen ostaja oli Slovenia, joka hankki aseita osana 135 AMV-ajoneuvon toimitusta 20. joulukuuta 2006.
Kartessi
Kartessi (kartessiammus, raehaulipanos) oli 1800-luvulle asti suustaladattavissa tykeissä käytetty, jalkaväkeä vastaan tarkoitettu ammustyyppi. Kartessi muodostui kyseisen tykin ammuksen painoisesta määrästä metallihauleja, jotka pakattiin purjekangaspussiin. Tykin laukaisussa pussi repesi; pussin jäännökset ja välipanos huolehtivat siitä, että haulit lensivät ulos piipusta yhtenäisenä massana, joka kuitenkin vapaassa tilassa hajaantui melko laajalle alalle.
Menetelmä oli hyvin tehokas nimenomaan elävää voimaa vastaan; vasta brittiläisen eversti Henry Shrapnelin (1761-1842) keksimä srapnelli, jota kokeiltiin ensi kerran Waterloon taistelussa, syrjäytti kartessin. Viimeisen kerran jo vanhahtavia kartessiammuksia käytettiin Yhdysvaltain sisällissodassa.
Sana kartessi juontuu ranskan sanasta "cartouche", joka puolestaan pohjautuu italian panosta tarkoittavaan sanaan "cartuccia". Pyöreillä lyijykuulilla täytetty, kummastakin päästä suljettu lieriö voitiin valmistaa useasta aineesta. Varhaisin tyyppi oli kangaspussikartessi, jossa pitkulaisen pussin täytteenä oli sekä ruuti että pienet kuulat. Peltilieriökartessissa materiaalina oli metalli. Lieriö voitiin valmistaa myös pahvista. Ennen kartessien käyttöönottoa tykit ladattiin ruudilla ja irrallisilla rautakappaleilla kuten nauloilla ja kuulilla, ja ammuttiin raehaulilaukauksena.
Kartesseja käytettiin alle 300 metrin etäisyydellä olevia eläviä maaleja vastaan. Kartessin ampuminen on rinnastettavissa haulikolla ampumiseen. Kartessina voidaan ampua myös aikasytyttimellä varustettuja kranaatteja. Tällöin sopivan mallinen kranaatti aikautetaan niin, että se räjähtää lähellä tykin putken suuta.
Otto Peitsalo
Otto Peitsalo (13. maaliskuuta 1870 Lieto – 16. toukokuuta 1929 Helsinki) oli suutari ja kauppakoulukurssin käynyt, joka toimi Turun nahka- ja jalkinekauppa Oy:n liikkeenjohtajana, kauppa- ja meijeriliikkeen harjoittajana, Rauman nahkatehtaan edustajana vuoteen 1904, Rauman osuuskaupan johtajana 1904–1916 sekä osuusliike Kansan johtajana Porissa 1917–1918. Hän joutui sisällissodan jälkeen vankilaan poliittisista syistä 1918–1920, jonka jälkeen toimi Osuustukkukaupan toimistonhoitajana 1920–1921 sekä osuusliike Tarmolan toimitusjohtajan 1921–1925 sekä kaupan keskusvaliokunnan neuvontaosaston matkatarkastajana 1926–1929.
Hän oli myös Rauman kaupunginvaltuuston jäsen. Muita luottamustehtäviä olivat Henki-Kansan hallintoneuvoston varapuheenjohtaja sekä Suomen Osuuskauppojen Keskusliikkeen sekä Osuustukkukaupan hallintoneuvoston jäsen samoin kuin Rauman osuuskauppapiirin toimikunnan jäsen, kaupan keskusvaliokunnan hallintoneuvoston jäsen sekä tilintarkastaja.
Peitsalo toimi kansanedustajana 1917 tultuaan valituksi Turun läänin pohjoisesta vaalipiiristä. Hän toimi Suomen sosialidemokraattisen puolueen eduskuntaryhmässä.
Emperor Magus Caligula
Emperor Magus Caligula (oik. Masse Broberg) on ruotsalaisen black metal -yhtyeen Dark Funeralin entinen laulaja, sanoittaja ja basisti. Hän liittyi Dark Funeraliin vuonna 1996. Hän on ollut myös laulamassa ruotsalaisessa death metal -yhtyeessä Hypocrisy.
Broberg perusteli eroaan Dark Funeralista syksyllä 2010 muun muassa perheen perustamisella. Hän on naimisissa ja hänellä on lapsi.
Hypocrisy
Dark Funeral
God Among Insects
Muut
Akmurad Rejepov
Kenraali Akmurad Rejepov oli edesmenneen Turkmenistanin presidentti Saparmurat Nijazovin henkivartiokaartin komentaja. Hän hallitsi koko armeijaa, joka vartioi "Türkmenbaşyn" lisäksi hallituksen rakennuksia ja muita tärkeitä kohteita. Armeija hoitaa myös esimerkiksi erotettujen liikennepoliisien tehtäviä ja osaa sairaanhoidosta Nijazovin erotettua terveydenhuoltohenkilöstön pääkaupungin ulkopuolella.
Kenraali Rejepov asetti myös luotettuja miehiään puolustusministeriön ja sisäministeriön johtoon. Maan uudeksi presidentiksi valittu Gurbanguly Berdymuhamedov erotti Rejepovin 15. toukokuuta siirtääkseen hänet toisiin tehtäviin.
Hänet raportoitiin heinäkuun lopulla 2007 vangitun ja tuomitun 20 vuoden vankeusrangaistukseen.
Formula 1 -kausi 1967
Formula 1 -kausi 1967 oli 18. Formula 1 -kausi. Se alkoi 2. tammikuuta ja päättyi 22. lokakuuta 1967 yhdentoista kilpailun jälkeen. Kuljettajien mestaruuden voitti Denny Hulme, ja valmistajien mestaruuden Brabham. Kautta synkensi Lorenzo Bandininin kuolema Monacossa.
Lauri Ikonen
Lauri Ilmari Ikonen (10. elokuuta 1888 Mikkeli – 21. maaliskuuta 1966 Helsinki) oli suomalainen kansallisromantiikkaa edustanut säveltäjä, koulutukseltaan filosofian kandidaatti. Ikonen oli Armas Järnefeltin ja Paul Juonin oppilas.
Ikosen vanhemmat olivat arkkitehti, rehtori Leander Ikonen ja Jenny Matilda Wiklund ja puoliso 1920-1937 Elvi Tallqvist. Ikonen oli Teoston perustajia ja toimi sen ensimmäisenä toimitusjohtajana. Ikonen esiintyi sekä orkesterinjohtajana että säestäjänä. Pro Finlandia -mitali hänelle myönnettiin vuonna 1952.
Ikonen oli tuottelias säveltäjä, joka sai lempinimen "viimeinen sibeliaani" kansallisromanttisen tyylinsä johdosta. Vaikka samojen vuosikymmenten modernistisukupolvea vieroksuttiin, Ikosen musiikki edusti ilmeisesti jossain määrin yleisön makuun jopa liikaa perinteisiä muotoja. Säveltäjän tuotannon unohdusta osoittaa, että hänen viimeistä kahta sinfoniaansa ei ole vieläkään esitetty.
Sören Cratz
Sören Cratz (s. 28. syyskuuta 1948 Finspång) 
on ruotsalainen jalkapallovalmentaja. Cratzin valmennusuran suurin saavutus on Ruotsin mestaruus vuodelta 2001 Hammarby IF:n valmentajana. 
Cratz on palkittu Vuoden valmentajana Ruotsin jalkapallogaalassa. Tämän lisäksi Uutistoimisto TT palkitsi hänet Vuoden urheilujohtajana sekä Tukholman kaupunki Kuukauden tukholmalaisena.
Kaudella 2008 Cratz toimi IFK Norrköpingin päävalmentajana Allsvenskanissa Mats Jingbladin potkujen jälkeen. Hänkään ei kuitenkaan onnistunut pelastamaan seuraa putoamiselta Superettaniin ja marraskuussa 2008 hän sai potkut tehtävistään. Cratz jatkoi Norrköpingin organisaatiossa juniorijoukkueiden valmentajana vuoteen 2013 saakka. Maaliskuussa 2013 hänestä tuli IF Sylvian päävalmentaja. Hän jätti tehtävänsä seurassa kesällä 2013 ja siirtyi eläkkeelle.Meriitit
Thomas Byström
Thomas Byström (28. elokuuta 1772 Helsinki – 2. lokakuuta 1839 Tukholma) oli suomalainen säveltäjä ja viulisti ja Ruotsin kuninkaallisen musiikkiakatemian jäsen. Hän opiskeli Pietarissa vuoden 1787 jälkeen ja asui Tukholmassa vuodesta 1793. Saksalainen musiikkikustantamo Breitkopf & Härtel julkaisi kolme Byströmin viulusonaattia vuonna 1801 otsikolla "Trois sonates pour le Clavecin ou Pianoforte avec accompagnement d’un Violon obligé". Tyylillisesti sonaatit kuuluvat varhaisimpiin suomalaisiin merkittäviin teoksiin taidemusiikin alalla.
Varsinaiselta ammatiltaan Byström oli tykistöupseeri, everstiluutnantti. Vuodesta 1808 hän oli Ruotsin sotatieteellisen akatemian sihteeri. Vuosina 1818–1833 hän oli Tukholman konservatorion pianonsoiton opettaja. Hänen poikansa "Oscar Byström" (1821–1909) oli myös säveltäjä, upseeri ja musiikintutkija. Oscar Byström vaikutti pääosin Ruotsissa, mutta oli 1872–1876 Turun Soitannollisen Seuran kapellimestarina.
Carelia-sali
Carelia-sali on Itä-Suomen yliopiston Joensuun kampuksen juhlasali ja kaupungin tärkein konserttisali. Se on myös tärkeä kokousten, juhlien, sekä teatteri- ja tanssiesitysten pitopaikka. Salissa järjestetään myös yliopiston suuria tenttejä.
Carelia-sali sijaitsee yliopistokampuksen Carelia-talossa (Juhani Pallasmaa, 1985), jossa toimii myös yliopiston kirjasto.Carelia-salin vieressä olevassa auditoriossa (C2-sali) on 150 istuinta ja sieltä voidaan seurata Carelia-salin tapahtumia videon välityksellä.
Carelia-salin aula on tärkeä joensuulainen kokoontumistila, joka toimii juhlatilana, cocktail-kutsujen buffetravintolana, näyttelyjen, messujen ja myyjäisten pitopaikkana. Konserttien väliaikana aula toimii kahviona.
Päivisin aulassa kokoontuvat opiskelijat, jotka käyvät syömässä Carelia-ravintolassa tai kirjastossa tai odottelevat tentin alkua.
Alakerran aulan pinta-ala on 480 neliömetriä. Aulaan kuuluu myös yläkerran lämpiö, joka on 226 neliömetrin suuruinen.
Alakerran narikkaa hoitavat tilaisuuksien aikana yleensä eri järjestöt talkootyönä.
Aulassa on osa Kain Tapperin Alkukivet-teosta, jonka pääosa on salin rakennuksen edustalla, suurten ikkunoiden takana. Ulkoveistokset on valettu mustasta sementtimosaiikista, aulaveistos on mustaa graniittia.
Opiskelijaravintola Carelia on Amica Ravintoloiden ylläpitämä ravintola, jossa on 150 paikkaa. Kesäisin käytössä on ulkoterassi. Ravintolasta käsin hoidetaan myös aulan tarjoiluja. Ravintolan tiloja remontoitiin kesällä 2006.
Carelia-sali on Joensuun kaupunginorkesterin kotisali ja harjoitussali. Rakennuksessa ovat orkesterin henkilökunnan työhuoneet.Carelia-sali on keskustan ja Mehtimäen vapaa-ajan alueen tuntumassa. Etäisyys rautatie- ja linja-autoasemalta on 2 kilometriä, lentoasemalta 10 kilometriä.
Carelia-salin edustalla, Yliopistokadun varressa on suuri pysäköintialue, joka on uudistettu 2006. Aluetta käyttävät myös yliopiston Aurora-rakennuksen henkilökunta ja opiskelijat. Pysäköintitila on myös Yliopistokadun toisella puolella uimahalli Vesikon molemmin puolin. Kaikkia pysäköintitiloja käyttävät myös Mehtimäen, varsinkin Joensuu-areenan käyttäjät.
Polkupyörätelineitä on aivan Carelia-salin pääoven tuntumassa.
Muhammad Gapurov
Muhammad Gapurov (, 15. helmikuuta 1922 – 13. heinäkuuta 1999) oli Turkmeenien SNT:n ministerineuvoston puhemies 1963–1969, kommunistisen puolueen ensimmäinen sihteeri 1969–1985, Neuvostoliiton kommunistisen puolueen keskuskomitean jäsen 1971–1986 (ehdokasjäsen 1966–), jäsenenä 6.–11. korkeimmassa neuvostossa ja Neuvostoliiton työn sankari (1981).
Gorbatšov erotti hänet Turkmenistanin johdosta 1985 Saparmurat Nijazovin hyväksi puuvillakauppaan liittyneen korruption vuoksi.
Google Maps
Google Maps (aiemmin nimellä Google Local) on yhdysvaltalaisen Googlen tuottama karttapalvelu. Se tarjoaa katseltavaksi katu- ja satelliittikarttoja sekä mahdollisuuden matkareitin suunnitteluun ja paikallisten yritysten etsimiseen. Google Maps käyttää Web Mercator -projektiota, joten napa-alueiden katselu ei ole mahdollista.
Google Maps API on julkinen ohjelmointirajapinta, jonka palvelun karttoja on mahdollista liittää muille verkkosivuille.
Google tarjoaa myös kuvia Marsista sekä Kuusta Google Mapsia vastaavissa "Google Mars" ja "Google Moon" -palveluissa. Näitä sivustoja vastaava projekti on myös monipuolisempia ominaisuuksia sisältävä Google Earth -ohjelma, joka on saatavilla muun muassa macOS:lle, Windowsille ja Linux-jakeluille.
Google Maps on saatavissa myös kännyköihin. Kännykkäsovellukseen sisältyy myös navigointitoiminto.
Karttojen sisältöä voi muokata liittymällä Googlen Local Guides-ohjelmaan, johon tarvitaan vähintään 18 vuoden ikä ja Google-tili.
Johnny (albumi)
Johnny on nimeltään vuonna 1966 julkaistu Johnny Liebkindin kenties ensimmäinen sooloalbumi. Tämä on pääteltävissä hänen levyn kanteen kirjoittamastaan "esipuheesta", jossa on kekseliäästi käytetty levyn kappaleiden nimiä: "Luulisin ettei ole syytä huoleen kun aurinko polttaa. Odotan aina suoria sanoja mitä sitten teettekään tai ajattelette minusta."
Albumilla on säestäjänä Esko Linnavallin orkesteri.
"1-puoli""2-puoli"LP-levy SLP 512 (Scandia, 1966)
Formula 1 -kausi 1968
Formula 1 -kausi 1968 oli 19. Formula 1 -kausi. Se alkoi 1. tammikuuta ja päättyi 3. marraskuuta 1968 12:n kilpailun jälkeen. Kuljettajien mestaruuden voitti Graham Hill, ja valmistajien mestaruuden Lotus.
Pelennorin kentät
Pelennorin kentät on J. R. R. Tolkienin kirjassa "Taru sormusten herrasta" esiintyvä kuvitteellinen laaja tasainen alue, joka ympäröi Minas Tirithiä, Gondorin toista pääkaupunkia. Sindarin kielellä "Pelennor" tarkoittaa ”aidattua maata”. Pelennorin kentät ympäröivät Rammas Echorin muureja, jotka ovat estäneet monia hyökkäyksiä. Tämä muuri tuhoutui osaksi ennen Sormuksen sotaa, mutta se rakennettiin uudelleen ennen uutta hyökkäystä.
Pelennorin kenttien taistelu, Kolmannen ajan suurin taistelu käytiin näillä tasangoilla ja Minas Tirithissä, kun Sauronin örkit ja pahat ihmiset tuhosivat Rammas Echorin muurit ja hyökkäsivät kaupunkiin.
Näillä tasangoilla Rohanin kuningas Théoden kuoli ajan suurimman sodan taisteluissa. Sormuksen sodan jälkeen Rammas Echor korjattiin uudelleen.
Twilight of the Idols (In Conspiracy with Satan)
Twilight of the Idols (lisänimellä In Conspiracy with Satan) on Gorgorothin kuudes studioalbumi, joka julkaistiin 21. heinäkuuta 2003. Toisin kuin yhtyeen alkupään tuotanto, on "Twilight of the Idols" tuotannollisesti selkeämpi levy, tyypillisten black metal -soundien sijaan.
Vuonna 2006 Back on Black Records julkaisi albumista vinyylipainoksen.
Slovenian jalkapallomaajoukkue
Slovenian jalkapallomaajoukkue on Slovenian edustusjoukkue jalkapallossa. Se toimii Slovenian jalkapalloliiton alaisuudessa. Ennen Slovenian itsenäistymistä maan pelaajat edustivat Jugoslaviaa.
Slovenian ensimmäinen menestyskausi ajoittui 2000-luvun alkuun, jolloin se osallistui kahden vuoden aikana ensimmäistä kertaa sekä EM-kilpailuihin 2000 että MM-kilpailuihin 2002. Se varmisti kisapaikkansa Belgian ja Alankomaiden EM-kilpailuihin 2000 voitettuaan jatkokarsinnassa Ukrainan. Lopputurnauksessa Slovenia johti avausotteluaan Jugoslaviaa vastaan jo 3–0, mutta joutui lopulta tyytymään 3–3-tasapeliin. Jatkossa Slovenia hävisi Espanjalle 1–2 ja pelasi Norjan kanssa 0–0-tasapelin jääden lohkossa viimeiseksi.
Slovenia selvitti tiensä Japanin ja Etelä-Korean MM-kilpailuihin 2002 kukistettuaan jatkokarsinnassa Romanian yhteismaalein 3–2. Lopputurnauksessa se hävisi kaikki ottelunsa: Espanjalle ja Paraguaylle maalein 1–3, Etelä-Afrikalle 0–1. Kolmannen kerran Slovenia esiintyi jalkapallon arvoturnauksessa Etelä-Afrikan MM-kilpailuissa 2010. Se varmisti kisapaikkansa kukistettuaan jatkokarsinnassa Venäjän vierasmaalisäännön perusteella. MM-turnauksessa joukkue karsiutui alkulohkon jälkeen. Se voitti Algerian 1–0, pelasi Yhdysvaltojen kanssa tasapelin 2–2, mutta hävisi Englannille 0–1.
Kesäkuussa 2012 Slovenia oli FIFA-rankingissa sijalla 30. Parhaimmillaan se on ollut 16:s helmikuussa 2011.
Emil Kauppi
Johan Emil Kauppi (vuoteen 1906 Kaupelin, 28. lokakuuta 1875 Uusikaupunki – lokakuu 1930) oli suomalainen säveltäjä, näyttelijä, pianisti ja kanteleensoittaja.
Kaupin vanhemmat olivat työnjohtaja Johan Kauppi ja Kustaava Sandberg. Hän oppi Kangasalla pianon ja urkujen soittoa ja jatkoi opintojaan Turun kanttori-urkurikoulussa ja 1895–1897 Helsingin musiikkiopistossa. Kauppi opiskeli lyhyen aikaa muun muassa Martin Wegeliuksen ja Jean Sibeliuksen johdolla ja piti sävellyskonsertit Helsingissä 1915 ja 1923. Teatteri- ja elokuvakapellimestarina hän toimi Helsingin lisäksi Tampereella ja Viipurissa, samoin kuin usean vuoden ajan Suomen Työväen Musiikkiliiton sihteerinä.
Kauppi oli vuodesta 1909 lähtien naimisissa Liina Lovisa Lindströmin (k. 1949) kanssa. "Nummisuutarit"-oopperansa kolmannen esityskerran jälkeen Kauppi matkusti Tampereelle ja katosi siellä lokakuussa 1930. Todennäköisesti hän teki itsemurhan, joskaan hänen tarkka kohtalonsa ei ole koskaan selvinnyt. Vuonna 1981 Kangasalla paljastettiin kuvanveistäjä Mauno Juvosen muotoilema Kaupin pronssireliefi säveltäjän entisen kodin sijaintipaikalla.
Suurimuotoisimmat teoksensa säveltäjänä Kauppi toteutti oopperamusiikin parissa. Hänen sävellystuotantonsa käsittää kaksi oopperaa ("Päiväkummun pidot" Henrik Ibsenin tekstiin, 1925, ja "Nummisuutarit" Aleksis Kiven mukaan, 1930), kuusi operettia, näytelmämusiikkia (muun muassa laulunäytelmä "Laivan kannella" Pasi Jääskeläisen tekstiin, 1916), 50 yksinlaulua (joista suurin osa on julkaistu), 20 kuoroteosta, kymmenen pianoteosta sekä joitakin kamarimusiikkiteoksia. Lisäksi hän kirjoitti muutaman suppean musiikkiaiheisen oppikirjan, muun muassa kantelekoulun "Oppikirja kanteleensoitossa" 1904.
Maureen Stapleton
Lois Maureen Stapleton (21. kesäkuuta 1925 Troy, New York – 13. maaliskuuta 2006 Lenox, Massachusetts) oli yhdysvaltalainen elokuva-, teatteri- ja televisionäyttelijä sekä Oscar-voittaja.
Stapleton aloitti näyttelemisen teatterissa high schoolin jälkeen. 18-vuotiaana hän muutti New Yorkiin ja elätti itseään tekemällä mallintöitä. Stapleton teki Broadway-debyyttinsä vuonna 1946 Burgess Meredithin tuotannossa "The Playboy of the Western World".
Stapleton voitti vuonna 1951 Tony-palkinnon Tennessee Williamsin näytelmästä "The Rose Tattoo". Hän oli saanut roolin näytelmään, koska Anna Magnani oli kieltäytynyt roolista huonon englantinsa takia. Stapleton näytteli myös muissa Williamsin näytelmissä sekä muun muassa Lillian Hellmanin näytelmässä "Toys in the Attic" ja Neil Simonin "The Gingerbread Ladyssä", josta Stapleton voitti toisen Tonynsä.
Elokuvadebyyttinsä Stapleyon teki vuonna 1958 elokuvassa "Yksinäisiä naisia", josta hän sai heti Oscar-ehdokkuuden parhaasta naissivuosasta. Stapleton sai myös Oscar-ehdokkuuden elokuvista "Kiitorata" (1970) ja "Sisäkuvia" (1978). Vuoden 1981 elokuvasta "Punaiset", jossa hän näytteli liettuassa syntynyttä anarkistia Emma Goldmania, hän voitti naissivuosasta sekä Oscarin että BAFTA:n.
Stapleton oli kahdesti naimisissa. Hänen ensimmäinen miehensä oli tuottaja Max Allentuck, jonka kanssa hänellä on kaksi lasta (Daniel, Katherine), ja toinen näytelmäkirjailija David Rayfiel. Stapleton kärsi useita vuosia ahdistuksesta ja alkoholismista. Ahkerana tupakoijana tunnettu Stapleton kuoli 80-vuotiaana keuhkoahtaumatautiin kotonaan.
Ehdokkaana:
Ehdokkaana:
Ehdokkaana:
Ehdokkaana:
Nils Johan Semb
Nils Johan Semb (s. 24. helmikuuta 1959) on norjalainen jalkapallovalikuttaja, valmentaja ja entinen pelaaja. Vuodesta 2009 lähtien hän on toiminut Norjan jalkapalloliiton puheenjohtajana.
Sembin pelaajaura oli vaatimaton ja hän pelasi kymmenisen vuotta pienessä Ørn Hortenin joukkueessa. Valmentajauransa Semb aloitti vuonna 1988 Eik Tønsbergissä, mutta teki pitkän päivätyön Norjan eri maajoukkueiden kanssa. Vuosina 1992–1998 hän valmensi Norjan alle 21-vuotiaiden jalkapallomaajoukkuetta. Sembin johdolla Norjan nuoret selvisivät EM-lopputurnaukseen 1998 ja voittivat historiallisesti EM-pronssia kaatamalla Alankomaat pronssiottelussa 2–0.
Menestyksekkään turnauksen jälkeen Sembistä tuli Norjan A-maajoukkueen päävalmentaja ja hän luotsasi joukkueen EM-kisohin vuonna 2000 ensi kertaa maan jalkapallohistoriassa. Lopputurnauksessa Norja taisteli jatkopaikasta, mutta putosi lopulta pudotuspeleistä tehtyjen maalien vuoksi. Norja teki turnauksessa vain yhden maalin, mutta vastaavasti sille ei tehty yhtä maalia enempää. EM-kisat kuvastivat Sembin pelifilosofiaa, joka perustui tiiviiseen puolustamiseen ja pitkiin palloihin sekä vastaiskuihin perustuneeseen hyökkäyspelaamiseen. Semb valmensi Norjan maajoukkuetta kuusi vuotta, mutta toista kertaa lopputurnauspaikkaa ei irronnut.
Maajoukkuepestinsä jälkeen Semb toimi kommentaattorina Norjan TV2-kanavalla. Hän jätti kommentaattorin tehtävät vuonna 2009, kun tuli valituksi maan jalkapalloliiton puheenjohtajaksi.
Anna Nevalainen
Anna Elvira Nevalainen (9. marraskuuta 1894 Juuka – 27. tammikuuta 1976 Helsinki) oli suomalainen vasemmistopoliitikko, uranuurtaja naiskysymyksessä, rauhanliikkeessä ja suomalaisen koulujärjestelmän luomisessa. Nevalainen oli Suomen Kansan Demokraattisen Liiton (SKDL) kansanedustaja (1945–1954) ja Suomen Naisten Demokraattisen Liiton (SNDL) pitkäaikainen puheenjohtaja (1944–?).
Anna Nevalainen syntyi 1894 viljelijäperheeseen Juuassa, jossa hänen isänsä Juho Heikki Nevalainen toimi poliisina (äiti Leena Valpuri Kortelainen). Nevalainen valmistui ylioppilaaksi vuonna 1924 ja filosofian kandidaatiksi vuonna 1929. Hän työskenteli Valtionrautateiden palveluksessa ja työväenopistojen luennoitsijana.
Anna Nevalainen oli aktiivinen naisten tasa-arvoon liittyvien kysymysten parissa, koskien muun muassa naisten palkkausta ja koulusta.
Nevalainen oli vuonna 1944 perustetun Suomen Naisten Demokraattisen Liiton ensimmäinen puheenjohtaja. Eduskunnassa hän toimi kansanedustajana 1945–54 SKDL:n riveissä. Presidentin valitsijamieheksi hänet valittiin vaaleissa 1950. Lisäksi hän toimi aktiivisesti SKDL:n liittoneuvoston jäsenenä, Vapaan sanan toimitusneuvoston pj:na, Suomen rauhanpuolustajien vpj:na, Naisten kansainvälisen demokraattisen liiton neuvostossa, Suomen rauhanliiton keskushallituksessa, Opintorahastoyhdistysten tuen hallintoneuvostossa ja osuusliike Elannon edustajiston jäsenenä.
Anna Nevalaisen perintöä puolustaa Vasemmistoliiton naiskansanedustajien puitteissa toimiva Annan Piiri-yhdistys.
Ola By Rise
Ola By Rise (s. 14. marraskuuta 1960 Trondheim) on norjalainen jalkapallovalmentaja ja entinen maalivahti. By Rise on toiminut kesästä 2006 lähtien Norjan jalkapallomaajoukkueen apuvalmentajana.
Ola By Rise oli pelipaikaltaan maalivahti ja saavutti suurimmat saavutuksensa pelaamalla Rosenborg BK:ssa ennätykselliset 346 ottelua Norjan pääsarjassa Tippeligaenissa. By Rise voitti urallaan seitsemän Norjan mestaruutta ja neljä Norjan cup-mestaruutta pelatessaan Rosenborgissa vuodet 1977–1995. A-maajoukkueen maalilla By Rise esiintyi 25 kertaa.By Rise toimi Rosenborgin apuvalmentajana 1998–2003 voittaen seitsemän Norjan mestaruutta ja kaksi cup-mestaruutta. Kaudella 2004 By Rise toimi seuran päävalmentajana ja voitti seitsemännen Norjan mestaruuden valmentajana. 
By Rise sai potkut marraskuussa 2004 kauden päätteeksi, sillä mestaruus oli tullut vain maalieron turvin ennen Vålerengaa.
Heinäkuussa 2006 By Rise aloitti Norjan maajoukkueen apuvalmentajana.By Rise on toiminut jalkapallouransa ohella toimittajana trondheimiläisessä Adresseavisenissa. Hän on myös suorittanut myös kandidaatin tutkinnon psykologiassa, historiassa ja norjan kielessä.
Kevin Berry
Kevin John Berry (10. huhtikuuta 1945 – 7. joulukuuta 2006) oli australialainen perhosuimari, joka voitti kaksi olympiamitalia 1964 olympialaisissa Tokiossa. Hän rikkoi uransa aikana 12 maailmanennätystä. Uintiuransa jälkeen hän oli töissä "The Sydney Morning Heraldilla" sekä ABC Sportilla. Barry kuoli 61-vuotiaana kotonaan aivokasvaimeen 7. joulukuuta 2006.
Luettelo PlayStation 2 -peleistä
Tämä on luettelo PlayStation 2 -pelikonsolille julkaistuista peleistä.
Arvo Laitinen
Arvo Anto Laitinen (4. helmikuuta 1893 Aura – 30. elokuuta 1966 Helsinki) oli suomalainen säveltäjä ja Sibelius-Akatemian opettaja.
Laitinen opiskeli pianon- ja urkujensoittoa sekä musiikinteoriaa jo lyseovuosinaan Turussa sekä Helsingin musiikkiopistossa Erkki Melartinin johdolla ja Helsingin yliopistossa Ilmari Krohnin johdolla. Laitinen opetti musiikinteoriaa Sibelius-Akatemiassa vuosina 1920–1960 sekä Helsingin kirkkomusiikkiopistossa ja toimi musiikkiarvostelijana ("Kotimaa", "Ajan Suunta"). Hän oli Krohnin ohella Kristillisen taideseuran keskeisimpiä musiikkihahmoja. Laitinen oli erityisesti Richard Wagnerin musiikin tuntija ja hän ihaili myös Anton Bruckneria. Opetustyön ja suurisuuntaisten muotopyrkimysten vuoksi hänen sävellystuotantonsa jäi suppeaksi. Sävellyskonsertin Laitinen piti 1919, hän esiintyi myös pianistina ja urkurina ja toimi nuorisokuorojen johtajana.
Knut Tørum
Knut Kjartan Tørum (s. 16. elokuuta 1971 Bergen) on norjalainen jalkapallovalmentaja ja entinen keskikenttäpelaaja.
Tørumin pelaajaura oli vaatimaton ja hän pelasi mm. bergeniläisessä SK Brannissa.
Tørumista tuli Rosenborgin väliaikainen päävalmentaja elokuussa 2006, kun Per-Mathias Høgmo joutui jäämään sairauslomalle. Tørum johdatti Rosenborgin Norjan mestariksi 2006. Lokakuussa Per-Mathias Høgmo ilmoitti lopettavansa jalkapallovalmennuksen ja Rosenborg pestasi Tørumin virallisesti päävalmentajakseen.
Tørumin pesti Rosenborgin päävalmentajana päättyi 24. lokakuuta 2007. Seura oli vajonnut kauas kärjestä Norjan liigassa, eikä 2–0 kotivoitto Valenciasta Mestarien liigassa auttanut Tørumia.
Joulukuussa 2008 Tørum palasi valmennustehtäviin tehtyään sopimuksen Tippeligaeniin nousseen IK Startin kanssa. Tørumin johdolla Start sijoittui kausilla 2009 ja 2010 Tippeligaenin keskikastiin ja eteni cupissa parhaimmillaan puolivälieriin 2010. Kausi 2011 sujui kuitenkin kehnosti ja Startin juututtua putoamiskamppailuun Tørum erosi tehtävistään kesäkuussa 2011 vain hetki ennen cupin ottelua Strømsgodsetia vastaan.
Tammikuussa 2013 Tørum palasi valmennustehtäviin Norjan alle 21-vuotiaiden maajoukkueen apulaisvalmentajana ja alle 23-vuotiaiden maajoukkueen päävalmentajana. Kesällä 2014 hän siirtyi Arendal Fotballin päävalmentajaksi. Tørumin johdolla Arendal voitti kaudella 2016 Norjan 2. divisioonan mestaruuden ja nousi maan toiseksi korkeimmalle sarjatasolle 1. divisioonaan. Kausi 2017 sujui kuitenkin heikosti ja seurajohto erotti Tørumin kesäkuussa 2017.
Aleksandr Tvardovski
Aleksandr Trifonovitš Tvardovski (; 21. kesäkuuta 1910 Zagorje – 18. joulukuuta 1971 Krasnaja Pahra) oli neuvostoliittolainen runoilija ja "Novyi mir" -kirjallisuuslehden pitkäaikainen päätoimittaja 1950–1954 ja 1958–1970.
Hänet palkittiin Stalinin palkinnolla/Neuvostoliiton valtionpalkinnolla 1941, 1946, 1947 ja 1971 ja Leninin palkinnolla 1961 runostaan ”Za dalju – dal” (За далью – даль). Tvardovskin ensimmäinen kausi päätoimittajana päättyi lyhyeen hänen julkaistuaan kyseenalaista aineistoa. Hän kuitenkin palasi myöhemmin lehden johtoon ja jatkoi rohkeaa linjaansa, muun muassa siitä syystä, että tunsi pääsihteeri Nikita Hruštšovin henkilökohtaisesti.
Bremenin raatihuone
Bremenin raatihuone () on historiallinen arvorakennus Bremenin kaupungissa, Saksassa. Vuoden 2004 heinäkuussa raatihuone valittiin yhdessä sen edessä sijaitsevan Bremer Roland -patsaan kanssa Unescon maailmanperintöluetteloon.
Raatihuone rakennettiin myöhäisellä keskiajalla, vuosina 1405–1408, goottilaista tyylisuuntaa noudatellen. Ajan myötä raatihuone on kokenut uudistuksia ja kunnostuksia. Nykyään sen julkisivu edustaa niin sanottua weseriläistä renessanssia.
Raatihuone sijaitsee Bremenin vanhankaupungin itäosassa, tuomiokirkon ja Neitsyt Marialle pyhitetyn Liebfrauenkirchen välissä. Se erottaa toisistaan kauppatorin ja tuomiokirkon edessä aukeavan Kirkkotorin. Sitä vastapäätä kauppatorin toisella puolella on kiltojen talo Schütting. Torin toisella laidalla on 1960-luvulla pystytetty kunnallishallinnon rakennus.
Raatihuone koostuu kahdesta osasta. Vanha puoli rakennettiin 1405-1409 ja sitä uusittiin 1595-1612. Uusi puoli rakennettiin katedraalitorin puolelle vuosina 1909-1912.
Vanha puoli on kaksikerroksinen tiiliseinäinen rakennus, jonka lattiat ovat puuta ja katto vihreää kuparia. Seinien kuviointi syntyy tummien ja vaaleiden tiilien vaihtelusta. Ikkunoiden välissä on alkuperäisen goottilaisen rakennuksen patsaita jotka esitävät keisaria ja vaaliruhtinaita. Renessanssin aikana niihin lisättiin koristeita jotka symbolisoivat kaupungin itsehallintoa. Alakerrassa oli aikoinaan tiloja kauppiaille ja teatteriesityksiin, kun taas yläkertaa käytettiin juhlasalina. 1600-luvulla rakennusta uudistettiin niin että kolme keskimmäistä talon 11 holvikaaresta korotettiin ja niihin lisättiin Weserin renessanssille tyypilliset nelikulmaiset ikkunat.
"Weserin renessanssiksi" kutsutaan Weser-joen varrella Pohjois-Saksassa 1600-luvulla ja 1700-luvun alussa esiintynyttä koristeellista rakennustyyliä, jossa näkyy ennen Kolimikymmenvuotista sotaa alueella vallinnut kulttuurin ja talouden kukoistuskausi.
Juhlasalin katosta roikkuvat laivojen pienoismallit kuvaavat ulkomaankaupan merkitystä Bremenin kaupungille.
Uudella puolella on kolme kerrosta. Sen suunnittelijaksi valittiin arkkitehtuurikilpailulla Gabriel von Seidl. Ulkopinta on peitetty klinkkerillä, ja veistokset tehty saksalaisesta kalkkikivestä.
Homogenic
Homogenic on syyskuussa 1997 julkaistu islantilaisen sooloartisti Björkin kolmas kansainvälinen albumi. Sen tuottivat Björk, Howie B, Guy Sigsworth, Mark Bell ja Markus Dravs.
"Bacheloretten" musiikkivideo sai vuoden 1998 Grammy-ehdokkuuden parhaasta musiikkivideosta.